বিদ্যা সিনহা সাহা মীম

বিদ্যা সিনহা সাহা মীম (জন্ম: ১০ নভেম্বর) হচ্ছেন একজন বাংলাদেশী মডেল ও অভিনেত্রী। তিনি ২০০৭ সালের লাক্স-চ্যানেল আই সুপারস্টার প্রতিযোগিতায় তিনি প্রথম-স্থান লাভ করেছিলেন। একই বছরে হুমায়ুন আহমেদ পরিচালিত আমার আছে জল চলচ্চিত্রের মাধ্যমে চলচ্চিত্রে তার অভিষেক ঘটে। জোনাকির আলো চলচ্চিত্রে অভিনয় করে তিনি শ্রেষ্ঠ অভিনেত্রী বিভাগে ২০১৪ সালের জাতীয় চলচ্চিত্র পুরস্কার অর্জন করেন। তিনি মৌসুমীর সাথে যৌথভাবে এই পুরস্কার অর্জন করেন, মৌসুমী তারকাঁটা চলচ্চিত্রের জন্য পুরস্কার পেয়েছিলেন। বিদ্যা সিনহা সাহা মীম ১৯৯২ সালের ১০ নভেম্বর রাজশাহী জেলার বাঘা উপজেলায় বিরেন্দ্র নাথ সাহা ও ছবি সাহার ঘরে জন্মগ্রহণ করেন। বাবার চাকরিসূত্রে ভোলা ও কুমিল্লায় ছিলেন বেশ কিছু সময়। তার ছোট বোন আছে, নাম- প্রজ্ঞা সিনহা সাহা মমি। বিদ্যা সিনহা সাহা মীম তার প্রাথমিক শিক্ষা গ্রহণ করেন নবাব ফয়জুন্নেছা সরকারি বালিকা উচ্চ বিদ্যালয় থেকে, পরে তিনি কুমিল্লা ভিক্টোরিয়া সরকারি কলেজ থেকে উচ্চমাধ্যমিক সম্পন্ন করেন। তিনি আমেরিকান ইন্টারন্যাশনাল ইউনিভার্সিটি-বাংলাদেশ-এ ইংরেজি বিভাগে পড়াশোনা করেন ও সেখান থেকে ইংরেজি সাহিত্যে ব্যাচেলর অব আর্টস (বিএ) ডিগ্রি অর্জন করেন।[তথ্যসূত্র প্রয়োজন] হুমায়ুন আহমেদ পরিচালিত আমার আছে জল চলচ্চিত্রে অসাধারন অভিনয় করে মীম সবার নজরে আসেন। এই চলচ্চিত্রে অভিনয় করে তিনি মেরিল-প্রথম আলো পুরস্কার-এ সমালোচকদের বিচারে শ্রেষ্ঠ চলচ্চিত্র অভিনয়শিল্পীর পুরস্কার লাভ করেন। পরের বছর ২০০৯ সালে মীম অভিনয় করেন জাকির হোসেন রাজু পরিচালিত আমার প্রাণের প্রিয়া ছায়াছবিতে। যাতে তার বিপরীতে অভিনয় করেন শাকিব খান। এই ছায়াছবির জন্য তিনি মেরিল-প্রথম আলো পুরস্কার-এ তারকা জরিপে শ্রেষ্ঠ চলচ্চিত্র অভিনয়শিল্পীর পুরস্কারের জন্য মনোনীত হন। এর সাথে সাথে মীম ছোট পর্দায় বেশ কিছু নাটকেও নিয়মিত অভিনয় করেন। ২০১৩ সালে মিজানুর রহমান আরিয়ানের অপরাধধর্মী ট্রাম্প কার্ড নাটকে অভিনয় করেন। নাটকটি ঈদুল ফিতরে আরটিভিতে প্রচারিত হয়। এরই অনুবর্তী পর্ব ট্রাম্প কার্ড ২ একই বছর ঈদুল আযহায় আরটিভিতে প্রচারিত হয়। এরপর লম্বা বিরতি নিয়ে ২০১৪ সালে পহেলা বৈশাখে খালিদ মাহমুদ মিঠু পরিচালিত জোনাকির আলো মুক্তি পায়। ত্রিভুজ প্রেমের গল্পে তার বিপরীতে অভিনয় করেন মামনুন হাসান ইমন ও কল্যাণ কোরাইয়া। ছায়াছবিটি ব্যবসায়িক সফলতার মুখ না দেখলেও তার গ্ল্যামার প্রশংসিত হয়। এই চলচ্চিত্রে সমাজকর্মী 'কবিতা' চরিত্রে অভিনয়ের জন্য তিনি ৩৯তম জাতীয় চলচ্চিত্র পুরস্কারে মৌসুমীর সাথে যৌথভাবে শ্রেষ্ঠ অভিনেত্রীর পুরস্কার অর্জন করেন। এরপর মুক্তি পায় তার পরবর্তী ছায়াছবি মুহাম্মদ মোস্তফা কামাল রাজ পরিচালিত তারকাঁটা। এতে তার সঙ্গে আরও অভিনয় করেন আরিফিন শুভ ও মৌসুমী। ছবিটি সম্পর্কে পরবর্তীকালে মীম বলেন যে, "এই ছবিটি তার না করাই ভালো ছিল" এবং কারণ হিসেবে বলেন, "এই ছবির গল্প শুনেছি একরকম, শুটিং শেষ করে দেখেছি আরেকরকম।" ২০১৫ সালের ঈদুল ফিতরে মীমের বহুল প্রতীক্ষিত ছবি পদ্ম পাতার জল মুক্তি পায়। ছবিটি কম সংখ্যক হলে মুক্তি পেলেও ভালো ব্যবসা করেছে। তাছাড়া মীম যৌথ প্রযোজনার ছায়াছবি ব্ল্যাক-এ অভিনয় করেছেন। ছবিটি ২০১৫ সালের ২৭ নভেম্বর ভারতে ও ৪ ডিসেম্বর বাংলাদেশে প্রায় ২০০টি হলে মুক্তি পায়। রাজা চন্দ পরিচালিত এই ছায়াছবিতে তার বিপরীতে অভিনয় করেন কলকাতার জনপ্রিয় নায়ক সোহম চক্রবর্তী। ২০১৬ সালে ভালোবাসা দিবসে মুক্তি পায় মীম অভিনীত সুইটহার্ট। ছায়াছবিটি পরিচালনা করেন শাহীন-সুমন পরিচালক জুটির ওয়াজেদ আলী সুমন। এতে তার বিপরীতে অভিনয় করেন বাপ্পি চৌধুরী এবং একটি বিশেষ চরিত্রে অভিনয় করেন রিয়াজ। ঈদুল ফিতরের তৃতীয় দিন আরটিভিতে প্রচারিত হয় টেলিছবি সেই মেয়েটি। মিজানুর রহমান আরিয়ান নির্মিত টেলিছবিতে তার বিপরীতে ছিলেন তাহসান রহমান খান। বছরের শেষে মুক্তি পায় অনন্য মামুন পরিচালিত আমি তোমার হতে চাই। এই ছবিতেও তার বিপরীতে অভিনয় করেছেন বাপ্পি চৌধুরী। ২০১৭ সালে ফেব্রুয়ারিতে মুক্তি পায় তানিয়া আহমেদের পরিচালনায় ভালোবাসা এমনই হয়। প্রণয়ধর্মী-হাস্যরসাত্মক এই ছবিতে তার বিপরীতে অভিনয় করেন ইরফান সাজ্জাদ। ফেব্রুয়ারিতে ভালোবাসা দিবসে বাংলাভিশনে প্রচারিত হয় নাট্য নির্মাতা মাবরুর রশিদ বান্নার তোমার পিছু পিছু। এতে তার বিপরীতে অভিনয় করেন তাহসান রহমান খান। ২০১৮ সালে তাকে মনতাজুর রহমান আকবরের দুলাভাই জিন্দাবাদ, সৈকত নাসিরের পাষাণ ও সুলতান দ্য সেভিয়ার চলচ্চিত্রে দেখা যায়। এছাড়া নির্মাণাধীন রয়েছে তারেক শিকদারের দাগ, ও তেলুগু নায়ক অরিন্দমের বিপরীতে রকি। বিদ্যা সিনহা সাহা মীম ২০১৬ সালের ফেব্রুয়ারি মাসে এক বছরের চুক্তিতে ল্যাপটপ ব্রান্ড এসারের শুভেচ্ছাদূত হন। মে মাসে গ্রামীণফোনের একটি বিজ্ঞাপনে মডেল হিসেবে কাজ করেন। আদনান আল রাজীব নির্দেশনায় এই বিজ্ঞাপনে আরও আছেন গায়ক ও মডেল তাহসান রহমান খান। আগস্ট মাসে ইউনিলিভারের সাবান লাক্সের শুভেচ্ছাদূত হন এবং পাঁচটি বিজ্ঞাপনের মডেল হন। ২০১২ সালের অমর একুশে গ্রন্থমেলায় বিদ্যা সিনহা সাহা মীমের প্রথম গল্পের বই শ্রাবণের বৃষ্টিতে ভেজা প্রকাশিত হয়। তার পরের বছর অর্থাৎ ২০১৩ সালের বইমেলায় প্রকাশিত হয় তার উপন্যাস পূর্ণতা। উপন্যাসটি সম্পর্কে বিদ্যা সিনহা সাহা মীম বলেন, "একটি মেয়ের গল্প নিয়ে আমার উপন্যাস। মেয়েটির জীবনের কয়েকটি অধ্যায়, টানাপোড়েন আর সংগ্রামের কথা রয়েছে তাতে।" দুইটি বই-ই প্রকাশ করে শব্দশিল্প প্রকাশনী। জাতীয় চলচ্চিত্র পুরস্কার মেরিল-প্রথম আলো পুরস্কার সিজেএফবি পারফরম্যান্স পুরস্কার ভারত-বাংলাদেশ চলচ্চিত্র পুরস্কার "সিঁদুরে সিঁথি রাঙালেন মিম"। যমুনা টিভি। সংগ্রহের তারিখ ৮ জানুয়ারি ২০২২।  "তারকার তিন ইচ্ছে - রাজধানীকে যানজটমুক্ত করতে চাই : বিদ্যা সিনহা মিম"। বাংলানিউজ। ১০ আগস্ট ২০১৬। ২২ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০১৬।  "লাক্স সুন্দরীদের হালচাল"। বাংলাদেশ প্রতিদিন। ১০ ফেব্রুয়ারি ২০১৬। সংগ্রহের তারিখ ২৮ আগস্ট ২০১৬।  "জাতীয় চলচ্চিত্র পুরস্কার-২০১৪তে শ্রেষ্ঠ অভিনেতা ফেরদৌস ও শ্রেষ্ঠ অভিনেত্রী মৌসুমী ও মীম"। দৈনিক ডেস্টিনি। ১২ মে ২০১৬। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০১৬।  "নববর্ষ বাঙালির প্রাণের উৎসব বিদ্যা সিনহা মিম, অভিনেত্রী"। যায়যায়দিন। এপ্রিল ১৪, ২০১৩। সংগ্রহের তারিখ ২৮ আগস্ট ২০১৬।  "বিদ্যা সিনহা মিম"। যায় যায় দিন। অক্টোবর ১৪, ২০১৩। সংগ্রহের তারিখ ২৮ আগস্ট ২০১৬।  "পরিবারের সঙ্গে মিম"। এনটিভি অনলাইন। ১৭ ফেব্রুয়ারি ২০১৫। সংগ্রহের তারিখ ২৮ আগস্ট ২০১৬।  "BD Model and Actress Bidya Sinha Saha Mim Full Biography"। worldglitzpoint.com। ২০১৩-১০-২৩। ১৭ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ২০১৪-০৪-১৫।  আলমগীর কবির (২২ জুলাই ২০১৬)। "নেপালে মীম"। দৈনিক নয়া দিগন্ত। সংগ্রহের তারিখ ২৮ আগস্ট ২০১৬।  "'ট্রাম্প কার্ড' নাটকে বিদ্যা সিনহা মিম"। দৈনিক সমকাল। ১৪ আগস্ট ২০১৩। সংগ্রহের তারিখ ২৮ আগস্ট ২০১৬। [স্থায়ীভাবে অকার্যকর সংযোগ] "পাঁচ বছর পর বড়পর্দায় মীম"। যায়যায়দিন। মার্চ ২০, ২০১৪। সংগ্রহের তারিখ ২৮ আগস্ট ২০১৬।  "জাতীয় চলচ্চিত্র পুরস্কার মৌসুমী মিম ফেরদৌসের"। বিডিনিউজ। ২৫ ফেব্রুয়ারি ২০১৬। ২২ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০১৬।  "রাজের তারকাঁটায় মৌসুমি-শুভ ও মীম"। বাংলানিউজ। ১১ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ৯ মার্চ ২০১৪।  "'তারকাঁটা'য় মৌসুমী, শুভ ও মীম"। দৈনিক প্রথম আলো।  সিদ্দিক, হাবিবুল্লাহ (২৭ সেপ্টেম্বর ২০১৮)। "অন্য মিমের গল্প"। দৈনিক প্রথম আলো। সংগ্রহের তারিখ ২৭ সেপ্টেম্বর ২০১৮।  রাহাত সাইফুল (২১ জুন ২০১৬)। "সোহম সারাক্ষণই পেছনে লেগে থাকত : মীম"। রাইজিংবিডি। সংগ্রহের তারিখ ২৮ আগস্ট ২০১৬। [স্থায়ীভাবে অকার্যকর সংযোগ] তানজিল আহমেদ জনি (১০ ফেব্রুয়ারি ২০১৬)। "ঢাকাই ছবির 'সুইটহার্ট' মিম"। বিডিনিউজ। ৩১ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০১৬।  "তাহসান-মিমের 'সেই মেয়েটা'"। দৈনিক সমকাল। ৬ জুন ২০১৬। ১৮ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০১৭।  "১৬ ডিসেম্বর মিমের 'আমি তোমার হতে চাই'"। আমাদের সময়। ২৯ নভেম্বর ২০১৬। ২৯ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০১৭।  "মিমের 'তোমার পিছু পিছু'"। দৈনিক প্রথম আলো। জানুয়ারি ২৯, ২০১৭। সংগ্রহের তারিখ ১৭ ফেব্রুয়ারি ২০১৭।  "পথশিশুদের সঙ্গে বিদ্যা সিনহা মিম"। দৈনিক সমকাল। ২১ জুন ২০১৬। সংগ্রহের তারিখ ২৮ আগস্ট ২০১৬। [স্থায়ীভাবে অকার্যকর সংযোগ] কামরুজ্জামান মিলু (১৫ জুন ২০১৬)। "সাধারণ মেয়ে মিম"। দৈনিক মানবজমিন। সংগ্রহের তারিখ ২৮ আগস্ট ২০১৬।  "এবার বিদ্যা সিনহা মিম"। দৈনিক মানবজমিন। ১২ ফেব্রুয়ারি ২০১৬। সংগ্রহের তারিখ ২৮ আগস্ট ২০১৬।  "নতুন বিজ্ঞাপনে বিদ্যা সিনহা মিম"। দৈনিক মানবকণ্ঠ। ২৭ মে ২০১৬। সংগ্রহের তারিখ ২৮ আগস্ট ২০১৬। [স্থায়ীভাবে অকার্যকর সংযোগ] "শুভেচ্ছাদূত মিম"। দৈনিক প্রথম আলো। আগস্ট ২৮, ২০১৬। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০১৬।  "মীমের উপন্যাস"। দৈনিক প্রথম আলো। ১১ মে ২০২০ তারিখে মূল থেকে আর্কাইভ করা। সংগ্রহের তারিখ ৫ ফেব্রুয়ারি ২০১৩।  "জাতীয় চলচ্চিত্র পুরস্কার ২০১৪ : সেরা অভিনেতা ফেরদৌস অভিনেত্রী মৌসুমী ও বিদ্যা সিনহা মিম"। ভোরের কাগজ। ২৬ ফেব্রুয়ারি ২০১৬। সংগ্রহের তারিখ ২৮ আগস্ট ২০১৬। [স্থায়ীভাবে অকার্যকর সংযোগ] কাদের, মনজুর (২০২৩-০৮-০৯)। "মা–বাবাকে নিয়ে শমীর ছবি, পান্না–শহীদুল্লা কায়সার চরিত্রে মিম–মন্ওয়ার"। Prothomalo। সংগ্রহের তারিখ ২০২৩-০৮-১২।  ডেস্ক, সংবাদ প্রকাশ (২০২৩-০৮-০৩)। "মিমের নতুন সিনেমা 'দিগন্তে ফুলের আগুন'"। songbadprokash.com। সংগ্রহের তারিখ ২০২৩-০৮-১২।  "'আমার ছবি আমার গান'-এ বিদ্যা সিনহা মিম"। দৈনিক কালের কণ্ঠ। ৭ জুলাই ২০১৬। সংগ্রহের তারিখ ২৮ আগস্ট ২০১৬।  "ঈদকেন্দ্রিক টিভি পর্দায় ব্যস্ত বিদ্যা সিনহা মিম"। দৈনিক যুগান্তর। ১১ জুলাই ২০১৬। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০১৬।  "বিদ্যা সিনহা মিমের 'রান্না এখন জলসা ঘরে'"। ভোরের কাগজ। ২২ আগস্ট ২০১৬। ২৫ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০১৬।  "ইউরো-সিজেএফবি পারফরম্যান্স অ্যাওয়ার্ড-২০১৫ সেরা অভিনেতা আরেফিন শুভ সেরা অভিনেত্রী পরীমনি"। দৈনিক যুগান্তর। ১৯ ডিসেম্বর ২০১৬। সংগ্রহের তারিখ ২৪ ডিসেম্বর ২০২২।  "প্রথম ভারত-বাংলাদেশ চলচ্চিত্র পুরস্কারের মঞ্চে ঢাকায় চাঁদের হাট, পেলেন কারা? দেখে নিন..."। এইসময়। ২২ অক্টোবর ২০১৯। সংগ্রহের তারিখ ২২ অক্টোবর ২০১৯।  উইকিমিডিয়া কমন্সে বিদ্যা সিনহা সাহা মীম সংক্রান্ত মিডিয়া রয়েছে। ইন্টারনেট মুভি ডেটাবেজে বিদ্যা সিনহা সাহা মীম  (ইংরেজি) বাংলা মুভি ডেটাবেজে বিদ্যা সিনহা সাহা মীম